Bilməzsən (Çıldırlı Aşıq İrfani)
Әl çәk tәbib, әl çәk dәrdli sinәmdәn,
Sәn mәnim dәrdimә çara bilmәzsәn.
Sәn necә tәbibsәn yoxdur ilacın,
Yaram içәrdәndir sara bilmәzsәn.

Yıxılsın fәlәyin tacıyla-taxdı,
Ox vurdu sinәmә, al qanım axdı,
Әzәl vermәsәydin ikrarı, әhdi,
O ki ikrarında dura bilmәzsәn.

Dinlә Sәnәm Qul İrfanı sözlәrin,
Yaxdı ciyәrimi atәş-közlәrin,
Ağlasana, nә durursan gözlәrim,
Daha yar yüzünü görә bilmәzsәn.

Qoşmalar